钦定古今图书集成/明伦汇编/氏族典/第166卷 > 《廖用贤尚友录》 > 檀
## 钦定古今图书集成/明伦汇编/氏族典/第166卷 > 《廖用贤尚友录》 > 檀

按：《后汉书》，檀传。字文有，山阳瑕丘人也。少为诸
生，家贫而志清，不受乡里施惠。举孝廉，连辟公府，皆
不就。立精舍教授，远方至者常数百人。桓帝时，博士
征，不就。灵帝即位，太尉黄琼举方正，对策合时宜，再
迁议郎，补蒙令。以郡守非其人，弃官去。家无产业，子
孙同衣而出。年八十，卒于家。